બબલ આઇલાઇનરમાં તમે બબલમાં પણ ઘણી સ્ટાઇલ કરી શકો છો. જેમને પોતાની આંખને વધારે અટ્રૅક્ટિવ લુક આપવો હોય તેઓ બબલ આઇલાઇનરમાં વિવિધ કલર વાપરી શકે છે; જેમ કે રેડ, વાઇટ, પર્પલ, રામા ગ્રીન, બ્લુ, કૉપર, બ્રૉન્ઝ, ચૉકલેટ બ્રાઉની. ટૂંકમાં કહીએ તો, તમારી પાસે જે આઇલાઇનરના શેડ હોય એ વાપરી શકો છો. એ સિવાય બબલની અંદર નાની-નાની ડિઝાઇન પણ કરી શકો છો; જેમ કે નાના સ્ટાર, નાનાં હાર્ટ શેપ, પાનની ડિઝાઇન, નાનાં ફ્લાવરની ડિઝાઇન જેવી ડિઝાઇન કરી શકો છો. તમે આઇલાઇનરના શેડને એકબીજામાં મર્જ પણ કરી શકો છો. જેમ કે નીચેનો બેઝ અને સર્કલનો શેડ એક જ હોય અને સર્કલની અંદર બીજો કલર ભરી શકો છો. એ પણ તમારી આંખને સારો ઉઠાવ આપશે. બબલ આઇલાઇનર મોટી આંખવાળાને સારી લાગે છે. જેમની આંખો મોટી હોય તેને બબલ આઇલાઇનર ક્લાસિક લુક આપે છે.